Η συμβολή ενός Συστήματος Διαχείρισης της Δημοτικής Ακίνητης Περιουσίας &amp; του Κτηματολογίου στη δόμηση μιας "Έξυπνης Πόλης”
Creators: name: Τζάνη, Αναστασία Δημητρίου
Publisher: name: Aristotle University of Thessaloniki
Year: 2021
Subjects: Δημοτική Ακίνητη Περιουσία
Κτηματολόγιο
Έξυπνη Πόλη
Municipal Real Estate
Cadastre
Smart Town

description: Η μεταπτυχιακή αυτή διατριβή με θέμα: «Η συμβολή ενός Συστήματος Διαχείρισης της Δημοτικής Ακίνητης Περιουσίας &amp; του Κτηματολογίου στη δόμηση μιας “Έξυπνης Πόλης”», εκπονήθηκε στο πλαίσιο του Διατμηματικού Προγράμματος Μεταπτυχιακών Σπουδών «Κτηματολόγιο: Νομικές, Τεχνικές και Περιβαλλοντικές Διαστάσεις» του Αριστοτελείου Πανεπιστημίου Θεσσαλονίκης. Ο επιβλέπων της μεταπτυχιακής διπλωματικής εργασίας είναι ο Καθηγητής του Τμήματος Αγρονόμων και Τοπογράφων Μηχανικών κ. Απόστολος Αρβανίτης. Η παρούσα εργασία έχει αναλάβει το εγχείρημα να μελετήσει τη δομή ενός ολοκληρωμένου Συστήματος Γεωχωρικών Πληροφοριών για τη διασφάλιση και τη διαχείριση της Δημοτικής Ακίνητης Περιουσίας ενός Δήμου, με τη συμβολή του Συστήματος Πληροφοριών του Εθνικού Κτηματολογίου, στοχεύοντας στην ανάπτυξη μιας Έξυπνης Πόλης. Η λειτουργία του Συστήματος αυτού στηρίζεται στην καινοτόμο χρήση της συνδυασμένης πληροφορίας που πηγάζει από την περιγραφική Βάση Δεδομένων του Δήμου για την καταγραφή και διαχείριση της ακίνητης περιουσίας του, αλλά και από τα περιγραφικά κτηματολογικά στοιχεία. Πρόκειται για έγκαιρη και αξιόπιστη πληροφορία που τεκμηριώνει τη νομική και τεχνική κατάσταση των δημοτικών ακινήτων σε ένα ολοκληρωμένο, ψηφιακό κτηματολογικό υπόβαθρο και επιπρόσθετα ενημερώνει για συμπληρωματικά στοιχεία, όπως για την υφιστάμενη χρήση και την αξία των δημοτικών ακινήτων. Το Σύστημα αυτό θα παρέχει, με εύχρηστο τρόπο «έξυπνες εφαρμογές» που θα εξυπηρετούν τόσο τις αρμόδιες Υπηρεσίες ενός Δήμου, όσο και τους πολίτες και τις τοπικές επιχειρήσεις. Η υλοποίηση του Συστήματος βρίσκει εφαρμογή σε μία περιοχή όπου υφίσταται λειτουργούν Κτηματολόγιο, πρόκειται για την Τοπική Κοινότητα Αγίας Κυριακής που εντάσσεται διοικητικά στον Δήμο Τρικκαίων, ο οποίος παρουσιάζει ιδιαίτερο ενδιαφέρον για τις καινοτόμες δράσεις και υπηρεσίες του, εστιάζοντας στις σύγχρονες ανάγκες και στο μέλλον των Έξυπνων Πόλεων. Η μεταπτυχιακή εργασία ολοκληρώνεται με συμπεράσματα που σχετίζονται με τις προϋποθέσεις που συνιστάται να πληρούνται τόσο κατά τον σχεδιασμό, όσο και κατά την υλοποίηση του ολοκληρωμένου Συστήματος Γεωχωρικών Δεδομένων για τη διαχείριση της Δημοτικής Ακίνητης Περιουσίας που θα στηρίξει τις λειτουργίες μιας Έξυπνης Πόλης.
description: This postgraduate thesis with the subject: “The contribution of a Municipal Real Estate &amp; Cadastre Management System in the structure of a “Smart Town”, was elaborated in the context of the Interdepartmental Postgraduate Studies Program “Cadastre: Legal, Technical and Environmental Dimensions” of the Aristotle University of Thessaloniki. Mr. Apostolos Arvanitis, professor of the Department of Rural and Surveying Engineering is the Supervisor of the postgraduate thesis. The present thesis has undertaken the endeavour to study the structure of an Integral System of Geospatial Information for the assurance and management of the Municipal Real Estate of a Municipality, with the contribution of the Information System of the National Cadastre aiming to the development of a Smart Town. The function of this System is based on the innovative use of combined information resulting from the descriptive Data Base of the Municipality for recording and managing its real estate, but also on the descriptive cadastral data. It is timely and reliable information that substantiates the legal and technical status of the municipal real estate in a complete, digital cadastral background and furthermore, it updates additional data, such as the existing use and value of municipal real estate. This System will provide, in an easy to use way, “smart applications” that will serve as much the competent Authorities of a Municipality, as the citizens and local enterprises. The realization of the System applies for an area where a functioning Cadastre exists, the Local Community of Agia Kyriaki belonging administratively to the Municipality of Trikala, which presents particular interest for its innovative actions and services, focusing on the modern needs and the future of Smart Towns. The postgraduate thesis concludes with the conditions recommended to be observed as much during the design as during the realization of the integral System of Geospatial Data for the management of the Municipal Real Estate that will support the functions of a Smart Town.